Hyperbola

Hyperbola tarkoittaa liioittelua kirjallisena tyylikeinona. Hyperbola on kielikuva, jossa kohdetta kuvataan vääristellyissä mittasuhteissa, voimakkaasti liioitellen. Hyperbolaa on hyödynnetty paljon esimerkiksi kansanperinteessä, lyriikassa, burleskeissa, satiireissa ja humoristisessa kirjallisuudessa. Hyperbolan avulla voidaan tehostaa tekstin keskeistä ajatusta. Monet ilmaisut ovat arkikielessä niin käytettyjä, ettei niitä huomaa hyperbolisiksi. Esimerkiksi repliikki "en ole nähnyt sinua sataan vuoteen" tai "huone oli aivan täynnä" ovat hyperbolia.

Lähteet 

Sanasto-oppi
Kirjallisuuden käsitteet